喺美國 LEGO Store 六月份嘅產品資料度除左見到最吸引大家嘅 10261 Creator Expert Roller Coaster 之外,其中仲有一個禮品幾搶眼,不過暫時香港就未知會唔會有。
講緊嘅係喺 6月 4 號到 20 號期間,喺 LEGO Store 買滿 USD $99 (約港幣$ 777) 免費送出嘅 40291 Hans Christian Andersen 。
外型除左似本打開嘅故事書,而印有安徒生(Hans Christian Andersen)嘅英文名。兩個 Minifigure 中,一個係小朋友,而另一個坐長櫈上寫緊書嘅就係安徒生,而書嘅另一邊就係安徒生童話《醜小鴨》嘅場景。